pythainlp/thai-wiki-dataset-v3 huggingface dataset:
ไทยแลนด์ไฟฟ์ 2017

ไทยแลนด์ไฟฟ์ 2017 เป็นการแข่งขันฟุตซอล ที่จัดขึ้น ในระหว่างวันที่ 10 ถึง 12 กันยายน พ.ศ. 2560 ณ บางกอกอารีนา ประเทศไทย เพื่อเตรียมความพร้อมก่อนลุยสู้ศึก เอเชียนอินดอร์-มาเชียลอาร์ตสเกมส์ 2017 ที่ ประเทศเติร์กเมนิสถาน
ครั้งนี้จะประกอบไปด้วยเจ้าภาพ ไทย และสามทีมรับเชิญ. สามทีมนั้นที่ได้รับเชิญ คือ แชมป์ ฟุตซอลชิงแชมป์โลก 2016, อาร์เจนตินา, แชมป์ ไทยแลนด์ไฟฟ์ 2016, คาซัคสถาน และ โมซัมบิก. 
==ทีมที่เข้าร่วมการแข่งขัน==
ไทยแลนด์ไฟฟ์ 2017 เป็น 4 ทีมด้านล่างซึ่งประกอบไปด้วย
==สนามแข่งขัน==
แต่ละแมตช์ลงเล่นที่ บางกอกอารีนา ใน กรุงเทพมหานคร.
==ตารางคะแนน==
==ผลการแข่งขัน==
เวลาทั้งหมดคือ เวลามาตรฐานไทย (00).
===วันที่ 1===
----
===วันที่ 2===
----
===วันที่ 3===
----
==ตารางอันดับการแข่งขัน==
==ผู้ทำประตู==
2 ประตู
Constantino Vaporaki
Lucas Tripodi
Santiago Basile
Sebastian Corso
Albert Akbalikov
Daniel
Uetimane
มูฮัมหมัด อุสมานมูซา
1 ประตู
Angel Claudino
Pablo Vidal
Birzhan Drazov
Nikolay Pengrin
Pavel Taku
Benesse
Jona
กฤษดา วงษ์แก้ว
ณัฐพล สุทธิโรจน์
พีระพล สัตย์ซื่อ
รณชัย จูงวงษ์สุข
ศุภวุฒิ เถื่อนกลาง
1 การทำเข้าประตูตัวเอง
Guido Mosenson (ในนัดที่พบกับ ไทย)
Uetimane (ในนัดที่พบกับ อาร์เจนตินา)
ศุภวุฒิ เถื่อนกลาง (ในนัดที่พบกับ คาซัคสถาน)
==การถ่ายทอดสด==
ประเทศไทย : ไทยรัฐทีวี
ทั่วโลก : ยูทูบแชนแนลของไทยรัฐ
==รางวัล==
==อ้างอิง==
==แหล่งข้อมูลอื่น==
การแข่งขันฟุตซอลนานาชาติที่มีประเทศไทยเป็นเจ้าภาพ
การแข่งขันฟุตบอลนานาชาติที่ประเทศไทยเป็นเจ้าภาพ
ฟุตซอลในประเทศไทย
ฟุตซอลในปี พ.ศ. 2560
ฟุตบอลในประเทศไทยปี พ.ศ. 2560
การแข่งขันกีฬาในกรุงเทพมหานคร
แดตส์วอตไอไลก์ (เพลงบรูโน มาส์)

แดตส์วอตไอไลก์ (That's What I Like) เป็นเพลงของนักร้อง-นักแต่งเพลงชาวอเมริกัน บรูโน มาส์ ซิงเกิลที่ 2 จากสตูดิโออัลบั้มชุดที่สาม ทเวนตีฟอร์แครัตแมจิก (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 30 มกราคม ค.ศ. 2017 เป็นซิงเกิลที่ขึ้นชาร์ตเพลงมากที่สุดในสหรัฐอเมริกาจาก 24K Magic สตูดิโออัลบั้มของเขา ซึ่งเลยอันดับเพลงของ24K Magic เป็นอันดับที่ 1 ในBillboard Hot 100 เพลงนี้ยังได้รับการเรียบเรียงประพันธ์เพลงโดยตัวเขาเองรวมถึง Gucci Mane, PARTYNEXTDOOR และAlan Walker
==มิวสิกวิดีโอ==
มิวสิกวิดีโอ "That's What I Like" เผยแพร่ครั้งแรกในวันที่ 1 มีนาคม ค.ศ. 2017 กำกับโดย Mars และ Jonathan Lia, และผลิตโดย Good Company
==การแสดงสด==
Mars ได้แสดงเพลง "That's What I Like" ในงานรางวัลแกรมมี ครั้งที่ 59 นอกจากนี้เขายังแสดงเพลงนั้นในงาน2017 Brit Awards และในงาน2017 iHeartRadio Music Awards โดยรวมเป็น medley กับTreasure
==รายการเพลง==
==ชาร์ต==
==ประวัติการจำหน่าย==
==หมายเหตุ==
==อ้างอิง==
เพลงในปี พ.ศ. 2559
ซิงเกิลในปี พ.ศ. 2560
เพลงของบรูโน มาส์
เพลงที่ประพันธ์คำร้องโดยบรูโน มาส์
ซิงเกิลอันดับ 1 ในบิลบอร์ดฮอต 100
เพลงนิวแจ็กสวิง
อาร์แร็ก

อาร์แร็ก (arrack, arak) เป็นเครื่องดื่มแอลกอฮอล์ที่ผลิตในเอเชียใต้และเอเชียตะวันออกเฉียงใต้ ได้จากการหมักน้ำตาลมะพร้าว, อ้อย, ธัญพืชหรือผลไม้ แล้วนำไปกลั่นจนได้รสชาติและสีตามที่ต้องการ
อาร์แร็กมีรากศัพท์มาจากคำในภาษาอาหรับ عرق (arq) แปลว่า "เหงื่อ" เป็นรากศัพท์เดียวกับอะรัก สุราที่ผลิตในตะวันออกกลาง แต่ทั้งสองชนิดแตกต่างกัน นอกจากนี้ผู้เชี่ยวชาญบางคนยังเสนอว่าอาจมาจากผลหมาก (areca nut) ซึ่งเคยใช้ทำอาร์แร็ก
== อ้างอิง ==
== แหล่งข้อมูลอื่น ==
อ
พระเจ้าเจมส์ที่ 4 แห่งสกอตแลนด์

พระเจ้าเจมส์ที่ 4 แห่งสกอตแลนด์ (James IV of Scotland) ทรงขึ้นครองราชบัลลังก์สกอตแลนด์ในค.ศ. 1488 ภายหลังการสวรรคตของพระราชบิดา พระเจ้าเจมส์ที่ 3 ในการปราบกบฎเซาคีเบิร์น พระเจ้าเจมส์ที่ 4 ได้รับการกล่าวถึงว่าเป็นกษัตริย์สกอตแลนด์ที่ประสบความสำเร็จที่สุดของราชวงศ์สทิวเวิร์ต พระเจ้าเจมส์ที่ 4 สวรรคตในปี 1513 ในยุทธการที่ฟลอดเดน พระองค์ถือเป็นกษัตริย์องค์สุดท้ายในเกาะบริเตนใหญ่ที่สวรรคตในสมรภูมิ
พระเจ้าเจมส์ที่ 4 เป็นพระราชโอรสในพระเจ้าเจมส์ที่ 3 แห่งสกอตแลนด์ กับพระนางมาร์กาเร็ตแห่งเดนมาร์ก ประสูติเมื่อ 17 มีนาคม ค.ศ. 1473 ในเมืองสเตอร์ลิงโดยมีพระยศเป็นดยุกแห่งรอธซีเมื่อแรกประสูติ พระราชบิดาของพระองค์ไม่ได้เป็นกษัตริย์ที่เป็นที่นิยมชมชอบมากนักเนื่องจากต้องคอยรับมือกับกบฎที่ก่อขึ้นโดยพระญาติที่หันไปเข้ากับอังกฤษตลอดรัชกาล ยามที่พระราชบิดาเสด็จสวรรคตในปี 1488 ในยุทธการที่ฟลอดเดน เจ้าชายเจมส์ต้องขึ้นครองราชย์เป็นพระเจ้าเจมส์ที่ 4 ในวัยเพียง 15 ชันษาท่ามกลางสถานการณ์บ้านเมืองที่เปราะบาง ถึงกระนั้น พระองค์ก็สามารถพิสูจน์ตนเองได้อย่างรวดเร็ว พระองค์สามารถกำราบกบฎในปี 1489 ลงได้ พระองค์ได้นำกระบวนการยุติธรรมมาใช้ในการปกครอง และสามารถควมคุมพวกลอร์ดต่างๆให้อยู่ในอาณัติได้ในปี 1493
พระเจ้าเจมส์ที่ 4 มีดำริว่าสันติภาพระหว่างอังกฤษและสกอตแลนด์นั้นเป็นผลประโยชน์ของทั้งสองอาณาจักร พระองค์ได้พยายามฟื้นฟูและรักษาความสัมพันธ์ทางการทูตที่ดีกับอังกฤษ ซึ่งอังกฤษในขณะนั้นพึ่งจะเกิดการปะทุขึ้นของสงครามดอกกุหลาบ
== อ้างอิง ==
James the Fourth, Norman Macdougall (2006 with two earlier editions, regarded as definitive).
King James IV of Scotland, R.L. Mackie (1958, the most important previous biography).
James IV in Oxford Dictionary of National Biography, Oxford University Press, New York, 2004, Vol. 29, pp.&nbsp;609–619
Primary Sources
Accounts of the Comptroller, Sir Duncan Forestar, 1495–1499, Miscellany of the Scottish History Society, vol. 9 (1958), 57–81. In Latin.
 
พระมหากษัตริย์สกอตแลนด์
ราชวงศ์สทิวเวิร์ต
พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
พระมหากษัตริย์ที่เสด็จสวรรคตในสงคราม
พายุเฮอริเคนเออร์มา

พายุเฮอริเคนเออร์มา (Hurricane Irma) เป็นพายุหมุนเขตร้อนที่มีกำลังแรงซึ่งได้ส่งผลกระทบต่อภูมิภาคแคริบเบียนและรัฐฟลอริดาของสหรัฐอเมริกา เท่าที่มีการบันทึกไว้นั้น เออร์มาเป็นเฮอริเคนที่มีกำลังแรงที่สุดในแอ่งแอตแลนติกนอกทะเลแคริบเบียนและอ่าวเม็กซิโก และมีความรุนแรงเทียบเท่าพายุเฮอริเคนวันแรงงาน พ.ศ. 2478 ในฐานะพายุหมุนขึ้นฝั่งที่รุนแรงที่สุดในแอ่งแอตแลนติก รวมทั้งเป็นเฮอริเคนแอตแลนติกที่รุนแรงที่สุดในด้านความเร็วลมสูงสุดนับตั้งแต่พายุเฮอริเคนวิลมาในปี พ.ศ. 2548 และรุนแรงที่สุดในด้านความกดอากาศนับตั้งแต่พายุเฮอริเคนดีนในปี พ.ศ. 2550 และเป็นลูกแรกที่มีระดับความรุนแรงเช่นนั้นที่เคลื่อนตัวขึ้นฝั่งที่ใด ๆ ในภูมิภาคแอตแลนติกนับตั้งแต่พายุเฮอริเคนเฟลิกซ์ในปี พ.ศ. 2550 เออร์มายังเป็นเฮอริเคนระดับ 5 ลูกแรกเท่าที่มีการบันทึกไว้ที่เคลื่อนผ่านและส่งผลกระทบโดยตรงต่อหมู่เกาะลีเวิร์ดตอนเหนือ และเป็นลูกที่สองเท่าที่มีการบันทึกไว้ที่ขึ้นฝั่งคิวบาด้วยระดับความรุนแรงดังกล่าว (อีกลูกเป็นเฮอริเคนในปี พ.ศ. 2467)
ในฐานะเฮอริเคนประเภทกาบูเวร์ดีลูกหนึ่ง เออร์มาก่อตัวขึ้นใกล้กับกาบูเวร์ดีเมื่อวันที่ 30 สิงหาคม พ.ศ. 2560 จากคลื่นกระแสลมเขตร้อนซึ่งได้เคลื่อนตัวออกจากชายฝั่งแอฟริกาตะวันตกไปเมื่อสองวันก่อนหน้า มันเป็นพายุหมุนลูกที่เก้า เฮอริเคนลูกที่สี่ และเฮอริเคนขนาดใหญ่ลูกที่สองที่ได้รับการตั้งชื่อในฤดูพายุเฮอริเคนแอตแลนติก พ.ศ. 2560 ในสภาวะแวดล้อมที่เหมาะสม เออร์มาได้ทวีความรุนแรงอย่างรวดเร็วหลังจากการก่อตัว กลายเป็นเฮอริเคนระดับ 2 ภายในเวลาเพียง 24 ชั่วโมง มันเริ่มเป็นเฮอริเคนระดับ 3 (และเฮอริเคนขนาดใหญ่) หลังจากนั้นไม่นาน อย่างไรก็ตาม ระดับความรุนแรงได้ผันผวนขึ้นลงอยู่หลายวันเนื่องมาจากการเปลี่ยนแทนกำแพงตาพายุหลายครั้ง จนกระทั่งในวันที่ 5 กันยายน เออร์มาได้กลายเป็นเฮอริเคนระดับ 5 และเมื่อถึงเช้าวันต่อมา ก็ได้เพิ่มความรุนแรงสู่ระดับสูงสุดด้วยความเร็วลม 185 ไมล์ต่อชั่วโมง (295 กิโลเมตรต่อชั่วโมง) และความกดอากาศต่ำสุด 914 มิลลิบาร์ (914 เฮกโตปาสกาล; 27.0 นิ้วปรอท) ทำให้พายุลูกนี้เป็นเฮอริเคนที่มีกำลังแรงที่สุดเป็นอันดับสองในด้านความเร็วลมสูงสุด เป็นรองเพียงพายุเฮอริเคนแอลลินในปี พ.ศ. 2523 ซึ่งมีความเร็วลมสูงสุดที่ 190 ไมล์ต่อชั่วโมง (305 กิโลเมตรต่อชั่วโมง) เออร์มาสรักษาความเร็วลมที่ 185 ไมล์ต่อชั่วโมงได้นานถึง 37 ชั่วโมง ทำลายสถิติของเฮอริเคนแอลลินซึ่งรักษาความเร็วลมที่ 180 ไมล์ต่อชั่วโมง (285 กิโลเมตรต่อชั่วโมง) ได้นาน 18 ชั่วโมง นอกจากนี้ เออร์มายังเป็นหนึ่งในบรรดาเฮอริเคนที่รักษาความเร็วลมในระดับ 5 ไว้ได้นานที่สุดเท่าที่มีการบันทึกไว้ด้วย
ในช่วงที่มีความเร็วลมอยู่ในระดับ 5 เออร์มาได้สร้างความเสียหายอย่างร้ายแรงในบาร์บิวดา, แซ็ง-บาร์เตเลมี, เซนต์มาร์ติน, แองกวิลลา และหมู่เกาะเวอร์จิน และเป็นเฮอริเคนที่รุนแรงที่สุดที่พัดถล่มหมู่เกาะลีเวิร์ดตอนเหนือและหนึ่งในพายุหมุนที่ร้ายแรงที่สุดที่พัดถล่มหมู่เกาะดังกล่าว (ร่วมกับพายุเฮอริเคนดอนนาในปี พ.ศ. 2503 และพายุเฮอริเคนลูอิสในปี พ.ศ. 2538) ณ. วันที่ 9 กันยายน พายุลูกนี้ได้ส่งผลให้มีผู้เสียชีวิต 24 ราย
== อ้างอิง ==
เออร์มา
พายุหมุนเขตร้อน
พายุเฮอริเคน
ภัยธรรมชาติในปี พ.ศ. 2560
ภัยพิบัติในสหรัฐ
ภัยพิบัติในแคริบเบียน
เทพธิดาผ่าโลกมิติแห่งเกม

เทพธิดาผ่าโลกมิติแห่งเกม  หรือ ไฮเปอร์ไดเมนชันเนปจูเนีย (Hyperdimension Neptunia) คือชุดวิดีโอเกมที่สร้างโดย Idea Factory และ Compile Heart โดยวิดีโอเกมแรกของชุดนี้ได้เปิดตัวครั้งแรกเมื่อ 19 สิงหาคม 2010 โดยมีชื่อว่า Hyperdimension Neptunia ในเครื่องเล่นเกม เพลย์สเตชัน 3
ในปี ค.ศ. 2013 ชุดวิดีโอเกมชุดนี้ได้ถูกดัดแปลงเป็นอนิเมะ โดยมีชื่อว่า เทพธิดาผ่าโลกมิติแห่งเกม: The Animation ซึ่งได้ฉายในช่วงวันที่ 12 กรกฎาคม - 27 สิงหาคม โดยสตูดิโอเดวิดโปรดักชัน
== เกมทั้งหมด ==
=== ชุดหลัก ===
Hyperdimension Neptunia
Hyperdimension Neptunia Mk2
Hyperdimension Neptunia Victory
Megadimension Neptunia VII
=== สปินออฟ ===
 Producing Perfection
 Goddess Black Heart
 Action Unleashed
MegaTagmension Blanc + Neptune VS Zombies
Superdimension Neptune vs Sega Hard Girls
Cyberdimension Neptunia: 4 Goddesses Online
Nep-Nep Connect: Chaos Chanpuru
=== รีเมค ===
Hyperdimension Neptunia Re;Birth 1
 Sisters Generation
 V Generation
เกมชุด
วิดีโอเกมบันเทิงคดีแนววิทยาศาสตร์
วิดีโอเกมหลายผู้เล่น
วิดีโอเกมซูเปอร์ฮีโร
การ์ตูนสาวน้อยเวทมนตร์
ตำบลเพ็กใหญ่

เพ็กใหญ่ เป็นตำบลหนึ่งในอำเภอพล จังหวัดขอนแก่น มีพื้นที่ประมาณ 40 ตารางกิโลเมตร ประกอบด้วย 11 หมู่บ้าน ระยะห่างจากกรุงเทพมหานครประมาณ 403 กิโลเมตร และระยะห่างจากตัวจังหวัดประมาณ 78 กิโลเมตร ระยะห่างจากตัวอำเภอพลประมาณ 3 กิโลเมตร นายกองค์การบริหารส่วนตำบลเพ็กใหญ่คนปัจจุบัน  คือ ร้อยตรีประเสริฐ สีสุวอ
== ประวัติ ==
ตำบลเพ็กใหญ่เริ่มตั้งเมื่อปี พ.ศ. 2490 จากอพยพถิ่นฐานจากจังหวัดร้อยเอ็ด ต้นตระกูลที่มาตั้งรกรากถิ่นฐานของตำบล คือ ตระกูลพลโคตร จากนั้นก็มีการพลเมืองมากขึ้น จนกระทั่งมีการจัดตั้งสภาตำบลเพ็กใหญ่เมื่อวันที่ 5 กรกฎาคม พ.ศ. 2516
จนกระทั่งเมื่อวันที่ 12 กุมภาพันธ์ พ.ศ. 2501 กระทรวงมหาดไทยได้เปลี่ยนแปลงฐานะสภาตำบลเพ็กใหญ่เป็นองค์การบริหารส่วนตำบลเพ็กใหญ่ ซึ่งนับว่าเป็นองค์การบริหารส่วนตำบลชุดแรกของประเทศไทย มาจนถึงปัจจุบัน
== ที่ตั้งและอาณาเขต ==
ตำบลเพ็กใหญ่ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อ ตำบลเก่างิ้ว, ตำบลใหม่นาเพียง (อำเภอแวงใหญ่)
ทิศใต้ ติดต่อ ตำบลลอมคอม
ทิศตะวันออก ติดต่อ ตำบลเมืองพล
ทิศตะวันตก ติดต่อ ตำบลใหม่นาเพียง (อำเภอแวงใหญ่), ตำบลก้านเหลือง (อำเภอแวงน้อย)
== การแบ่งเขตการปกครอง ==
ตำบลเพ็กใหญ่แบ่งเขตการปกครองออกเป็น 11 หมู่บ้าน ดังนี้
หมู่ 1 บ้านสระบัว
หมู่ 2 บ้านยานาง
หมู่ 3 บ้านนาคสะดุ้ง
หมู่ 4 บ้านโคกสี
หมู่ 5 บ้านเพ็กใหญ่
หมู่ 6 บ้านหนองสะแบง
หมู่ 7 บ้านโคกกลาง
หมู่ 8 บ้านโนนหอม
หมู่ 9 บ้านทุ่งแค
หมู่ 10 บ้านโนนแต้
หมู่ 11 บ้านเพ็กใหญ่พัฒนา
== อ้างอิง ==
เพ็กใหญ่
เพ็กใหญ่
พระเจ้าเจมส์ที่ 3 แห่งสกอตแลนด์

พระเจ้าเจมส์ที่ 3 แห่งสกอตแลนด์ (James III of Scotland) ทรงเป็นกษัตริย์แห่งสกอตแลนด์ระหว่างค.ศ. 1460 ถึง 1488 พระองค์ทรงเป็นกษัตริย์แย่และไม่เป็นที่นิยมชมชอบเนื่องจากทรงละเลยการใช้กระบวนการยุติธรรมอย่างเท่าเทียม การนำพาประเทศไปสู่สงครามกับอังกฤษตลอดจนความสัมพันธ์ที่เลวร้ายในหมู่พระญาติ ในรัชสมัยของพระองค์เกิดกบฎขึ้นถึงสองครั้ง
พระเจ้าเจมส์ที่ 3 เป็นพระราชโอรสองค์ใหญ่ในพระเจ้าเจมส์ที่ 2 แห่งสกอตแลนด์ กับพระนางมารีแห่งเกลเดอร์ส วันประสูติไม่เป็นที่ทราบแน่ชัด อาจจะทรงประสูติในเดือนพฤษภาคม 1452 หรือวันที่ 10 หรือ 20 กรกฎาคม 1451 พระองค์ขึ้นสืบราชสมบัติต่อจากพระราชบิดาในวัยเพียง 9 ชันษา ทำให้ต้องมีการตั้งผู้สำเร็จราชการในระหว่างปี 1460-1469
ในทศวรรษที่ 1470 ความบาดหมางระหว่างพระเจ้าเจมส์ที่ 3 กับอนุชาทั้งสอง อเล็กซานเดอร์ สทิวเวิร์ต ดยุกแห่งอัลบานี และจอห์น สทิวเวิร์ต เอิร์ลแห่งมาร์ ได้เริ่มก่อตัวขึ้น อัลบานีได้หลบหนีไปยังฝรั่งเศสในปี 1479 ส่วนมาร์เสียชีวิตอย่างลึกลับในปี 1480 ที่เอดินบะระ คฤหาสน์ของจอห์นถูกยึดเป็นของหลวง
ในปี 1479 สงครามกับอังกฤษได้ปะทุขึ้น พระเจ้าเอ็ดเวิร์ดที่ 4 แห่งอังกฤษทรงตั้งให้เจ้าชายริชาร์ด ดยุกแห่งกลอสเตอร์นำทัพบุกสกอตแลนด์ อัลบานีถือโอกาสนี้เข้าร่วมกับอังกฤษเพื่อต่อต้านพี่ชายตนเองด้วย ในปี 1482 กองทหารอังกฤษสามารถยึดปราสาทเอดินบะระไว้ได้ พระเจ้าเจมส์ที่ 3 ถูกจองจำไว้ในปราสาทเอดินบะระและมีการตั้งรัฐบาลใหม่ที่นำโดยดยุกแห่งอัลบานี ส่วนกองทหารอังกฤษขัดสนเรื่องงบประมาณจึงได้ถอนกำลังกลับอังกฤษ พระเจ้าเจมส์ถูกปล่อยตัวในปลายเดือนกันยายน 1482 และเมื่อพระองค์เป็นอิสระ พระองค์พยายามกอบกู้อำนาจโดยการใช้เงินชักจูงสมาชิกในรัฐบาลอัลบานี และในเดือนธันวาคม 1482 รัฐบาลอัลบานีก็ล่มสลาย
== อ้างอิง ==
พระมหากษัตริย์สกอตแลนด์
ราชวงศ์สทิวเวิร์ต
พระมหากษัตริย์ที่เสด็จสวรรคตในสงคราม
ตำบลปอแดง

ปอแดง เป็นตำบลหนึ่งในอำเภอชนบท จังหวัดขอนแก่น มีสภาพพื้นที่โดยทั่วไปเป็นที่ดอน ดินเป็นดินทราย แห้งแล้ง
== ประวัติ ==
ปอแดงแรกเริ่มเป็นเพียงหมู่บ้านในการปกครองของตำบลบ้านแทนโดยเชื่อว่าจัดตั้งขึ้นเมือราวพ.ศ.  2445 เหตุที่ได้ชื่อ "บ้านปอแดง" เพราะเมื่อสมัยก่อนลักษณะภูมิประเทศโดยทั่วไปเป็นที่ดอนมีต้นปอแดงมากมาย เดิมชาวบ้านใช้ประโยชน์จากต้นปอแดงโดยการนำเปลือกของต้นปอแดงไปทำเป็นเชือก และเอาเชือกไปทำลักษณะเหมือนไพหญ้าใช้สำหรับมุงหลังคา ลักษณะพื้นที่ทั่วไปของบ้านปอแดงเป็นที่เนินสูง เดิมชื่อว่าบ้านโคกปอแดง และมีหนองน้ำของหมู่บ้านที่ชาวบ้านใช้ทำประโยชน์ในการเกษตร ชื่อว่า "หนองข่า" เหตุที่ชื่อว่าหนองข่า เพราะสมัยก่อนมีต้นข่าเกิดล้อมรอบหนองน้ำมากมาย ต่อมาในเมื่อวันที่ 27 กรกฎาคม พ.ศ. 2532 ได้แยกโอนหมู่บ้านออกมาจัดตั้งเป็น "ตำบลปอแดง" โดยมีสภาตำบลปอแดงกำกับดูแลและกำหนดแผนพัฒนา จนกระทั่งเมื่อวันที่ 16 ธันวาม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจากสภาตำบลปอแดงเป็นองค์การบริหารส่วนตำบลปอแดง จนถึงปัจจุบัน
== ที่ตั้งและอาณาเขต ==
ตำบลปอแดงตั้งอยู่ทางใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ จรดองค์การบริหารส่วนตำบลบ้านแท่น
ทิศใต้ จรดตำบลหนองแวงนางเบ้า (อำเภอพล)
ทิศตะวันออก จรดตำบลหนองปลาหมอ (อำเภอโนนศิลา)
ทิศตะวันตก จรดตำบลห้วยแก, ตำบลแวงใหญ่ (อำเภอแวงใหญ่)
== การแบ่งเขตการปกครอง ==
ตำบลปอแดงแบ่งเขตการปกครองออกเป็น 10 หมู่บ้าน ได้แก่
บ้านปอแดง
บ้านหัวฝาย
บ้านหนองไฮ
บ้านหนองแวงน้อย
บ้านมาบตากล้า
บ้านโนนสะอาด
บ้านหนองโน
บ้านหนองแต้
บ้านร่มเย็น
บ้านวงษ์สว่าง
== อ้างอิง ==
ปอแดง
ปอแดง
ตำบลบ้านแท่น (อำเภอชนบท)

บ้านแท่น เป็นตำบลหนึ่งในอำเภอชนบท จังหวัดขอนแก่น มีสภาพพื้นที่โดยทั่วไปเป็นที่ดอน ดินเป็นดินทราย พื้นที่เป็นที่แห้งแล้งมาก
== ประวัติ ==
บ้านแท่นเป็นตำบลเก่าแก่ของอำเภอชนบท มีหลวงกองแลเป็นผู้ก่อตั้ง ซึ่งต่อมาเมื่อวันที่ 5 กรกฎาคม พ.ศ. 2516 ทางราชการได้จัดตั้ง สภาตำบลบ้านแท่น จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลบ้านแท่น เป็น องค์การบริหารส่วนตำบลบ้านแท่น จนถึงปัจจุบัน
== ที่ตั้งและอาณาเขต ==
ตำบลบ้านแท่นตั้งอยู่ทางตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ จรดพื้นที่ตำบลกุดเพียขอม
ทิศใต้ จรดพื้นที่ตำบลปอแดง
ทิศตะวันออก จรดพื้นที่ตำบลหนองปลาหมอ (อำเภอโนนศิลา)
ทิศตะวันตก จรดพื้นที่ตำบลห้วยแก
== การแบ่งเขตการปกครอง ==
ตำบลบ้านแท่นแบ่งเขตการปกครองออกเป็น 8 หมู่บ้าน ได้แก่
หมู่ที่ 1 บ้านแท่น
หมู่ที่ 2 บ้านหันแฮด
หมู่ที่ 3 บ้านหัวนากลาง
หมู่ที่ 4 บ้านสระแก้ว
หมู่ที่ 5 บ้านโนนแดงน้อย
หมู่ที่ 6 บ้านโคกกลาง
หมู่ที่ 7 บ้านโนนสมนึก
หมู่ที่ 8 บ้านนาหนองทุ่ม
== อ้างอิง ==
บ้านแท่น
บ้านแท่น
ตำบลช่องสามหมอ

ตำบลช่องสามหมอ อาจหมายถึง
ตำบลช่องสามหมอ อำเภอแก้งคร้อ จังหวัดชัยภูมิ
* องค์การบริหารส่วนตำบลช่องสามหมอ
ตำบลช่องสามหมอ อำเภอคอนสวรรค์ จังหวัดชัยภูมิ
* องค์การบริหารส่วนตำบลช่องสามหมอ
ปราสาทโดเวอร์

ปราสาทโดเวอร์ (Dover Castle) เป็นป้อมปราการและพระราชวังสร้างในสมัยศตวรรษที่ 11 ตั้งอยู่บนเนินติดกับหน้าผาสีขาวด้านทิศตะวันออกของเมืองโดเวอร์ แคว้นเคนต์ ซึ่งถือเป็นเมืองหน้าด่านในอดีต  ทำให้ปราสาทนี้ได้ชื่อว่าประตูสู่อังกฤษ หรือกุญแจสู่อังกฤษ ตัวปราสาทประกอบด้วยหอรบขนาดใหญ่เป็นพิเศษ ล้อมรอบด้วยกำแพงฉนวนชั้นใน ชั้นกลาง และชั้นนอก จึงถือได้ว่าเป็นปราสาทที่มีขนาดใหญ่ที่สุดในอังกฤษ ปัจจุบันปราสาทอยู่ภายใต้การดูแลของสำนักงานศิลปากรแห่งชาติอังกฤษ (English Heritage)
==  ประวัติ ==
เมืองโดเวอร์เป็นเมืองหน้าด่านตั้งประจันหน้าเมืองดันเคิร์ก (หรือ เดิงแกร์ก) ในฝรั่งเศส เป็นหนึ่งในท่าเรือทั้งห้าหรือซิงก์พอตส์ (cinque ports) ซึ่งสถาปนาในสมัยพระเจ้าวิลเลียมผู้พิชิต ในอดีตเมื่อผู้ใดจะเดินทางจากยุโรปภาคพื้นทวีปเข้าสู่เกาะอังกฤษจะต้องแลเห็นเมืองนี้ก่อนเสมอ ครั้นถึงสมัยพระเจ้าเฮนรีที่ 2 ปราสาทโดเวอร์ก็ถูกสร้างขึ้น ประกอบด้วยหอรบขนาดใหญ่เป็นพิเศษ หุ้มรอบด้วยกำแพงฉนวนใน และกำแพงฉนวนนอกหลังจากที่พระเจ้าจอห์นแห่งอังกฤษ ออกพระราชโองการแมกนาคาร์ตาอันขัดกับพระราชประสงค์แล้ว บรรดาขุนนางที่ต้องการจะล้มราชบัลลังก์ก็ก่อกบฏขึ้น โดยทูลเชิญพระเจ้าหลุยส์ที่ 8 แห่งฝรั่งเศสให้ก่อสงคราม เรียกว่า สงครามขุนนางครั้งที่หนึ่ง ครานั้นเอง มีการสู้รบกันที่ปราสาทโดเวอร์ โดยมีการพยายามขุดใต้หอรบและปราสาทแต่ก็ล้มเหลว ต่อมาครั้นถึงสมัยสงครามนโปเลียน ได้มีการสร้างอุโมงค์ใต้ดินสำหรับให้พลทหารอาศัย เมื่อร้างราสงครามอุโมงค์ก็ว่างลง จนกระทั่งถึงสมัยสงครามโลกครั้งที่สอง ได้เปิดใช้อุโมงค์ดังกล่าวอีกครั้งโดยติดตั้งเครื่องชุมสายโทรศัพท์ โต๊ะบังคับการปืนใหญ่ต่อสู้อากศยาน และโต๊ะบังคับการเรือ ณ ที่นี้เอง เบอร์แทรม แรมเซย์ (Bertram Ramsay) ซึ่งในขณะนั้นยังเป็นพลเรือโท ได้บัญชาการการอพยพทหารฝ่ายสัมพันธมิตรที่ถอยร่นจากฝ่ายนาซีเยอรมัน ช่วยชีวิตทหารได้เป็นจำนวนมาก โดยมีวินสตัน เชอร์ชิลล์ มาตรวจเยี่ยมและร่วมวางแผนในครั้งนั้นด้วย ปัจจุบันปราสาทโดเวอร์เป็นโบราณสถานประเภท 1 ภายใต้กฎหมายสหราชอาณาจักร
== หมายเหตุ ==
== อ้างอิง ==
Goodall, John, "Dover Castle and the Great Siege of 1216", Chateau Gaillard v.19 (2000) (the online version lacks the diagrams of the print version)
Jeffrey, Kate, "Dover castle", Published by English Heritage, 1997
== แหล่งข้อมูลอื่น ==
หน้า Dover Castle ที่เว็บไซต์สำนักงานศิลปากรแห่งชาติอังกฤษ
รายการหนังสือที่เกี่ยวข้อง
โดเวอร์
สิ่งก่อสร้างในเทศมณฑลเคนต์
พิพิธภัณฑ์สงครามโลกครั้งที่สอง
การบุกครองอังกฤษ
เซเวนซิสเตอส์

เซเวนซิสเตอส์ (อังกฤษ: Seven Sisters) บ้างก็เรียก "หน้าผาเจ็ดสาวน้อย" เป็นหน้าผาหินชอล์กจำนวนเจ็ดลูกเรียงกันติดกับช่องแคบอังกฤษ และวนอุทยาน  ตั้งอยู่ระหว่างเมืองไบรตันและอีสต์บอร์น ท้องที่จังหวัดอีสต์ซัสเซกซ์ หน้าผานี้มักสับสนกับหน้าผาสีขาวแห่งโดเวอร์ เพราะถูกใช้แทนกันโดยนักถ่ายทำรายการโทรทัศน์และภาพยนตร์ เซเวนซิสเตอส์ปรากฏในภาพยนตร์หลายเรื่อง เช่น ตราบาปลิขิตรัก และแฮร์รี พอตเตอร์กับถ้วยอัคนี
ด้านตะวันตกของเซเวนซิสเตอส์เป็นลุ่มลำห้วยขนาดเล็กชื่อคุกเมียร์ (River Cuckmere) ส่วนด้านตะวันออก เป็นช่องว่างระหว่างหน้าผาสองชุด เรียกช่องว่างนั้นว่า เบอร์ลิงแกป (Birling Gap) ที่ดินทั้งหมดอยู่ในความดูแลของมูลนิธิเพื่อประวัติศาสตร์และธรรมชาติ หรือแนชันแนลทรัสต์ (National Trust)
== อ้างอิง ==
ซ
ซิชเชอร์ไฮทซ์โพลีทไซ

ทบวงตำรวจความมั่นคง (Sicherheitspolizei) หรือเรียกอย่างย่อว่า ซีโพ เป็นองค์กรตำรวจรักษาความมั่นคงในเยอรมนีในยุคสมัยนาซีเรืองอำนาจ เป็นหน่วยงานทางราชการในด้านรักษาความมั่นคงและการสืบสวนอาชญากรรม ถูกก่อตั้งโดยกองกำลังทีมผสมของหน่วยเกสตาโพ(ตำรวจลับแห่งรัฐ) ครีโพ(ตำรวจสืบสวนอาชญากรรม) ในช่วงระหว่างปี ค.ศ. 1936 - 1939 ในฐานะหน่วยงานราชการอย่างเป็นทางการ ซีโพได้อยู่ภายใต้การบริหารจัดการโดยสำนักความมั่นคงหลักไรช์ (RSHA) ในปี ค.ศ. 1939 แต่คำศัพท์นี้ยังคงใช้ต่อเนื่องอย่างไม่เป็นทางการจนกระทั่งสงครามโลกครั้งที่สองในทวีปยุโรปได้จบลง
==อ้างอิง==
ชุทซ์ชตัฟเฟิล
ตำรวจของนาซีเยอรมนี
ไรน์ฮาร์ท ไฮดริช
เกสตาโพ
มารดา!

มารดา! เป็นภาพยนตร์ระทึกขวัญจิตวิทยาจากประเทศสหรัฐอเมริกา ออกฉายเมื่อ พ.ศ. 2560 เขียนบทและกำกับโดยดาร์เรน อโรนอฟสกี นำแสดงโดย เจนนิเฟอร์ ลอว์เรนซ์, ฆาบิเอร์ บาร์เดม, เอ็ด แฮร์ริส, และ มิเชลล์ ไฟฟ์เฟอร์ เล่าเรื่องของหญิงสาวคนหนึ่งที่ใช้ชีวิตกับสามีอย่างเงียบสงบในชนบท แต่ชีวิตเงียบสงบนี้ก็ถูกทำลายลงหลังจากมีคู่รักลึกลับคู่หนึ่งมาเยือน 
ภาพยนตร์เรื่องนี้มีเนื้อหาเชิงอุปมานิทัศน์คัมภีร์ไบเบิล และเต็มไปด้วยฉากที่มีความรุนแรง จึงถูกจัดอยู่ในภาพยนตร์ระดับอาร์ จากสมาคมภาพยนตร์อเมริกา (MPAA) โดยออกฉายครั้งแรกเมื่อวันที่ 5 กันยายน 2560 ในเทศกาลภาพยนตร์นานาชาติเวนิส ครั้งที่ 74 และได้รับการคัดเลือกให้เข้าชิงรางวัลสิงโตทองคำ ก่อนจะออกฉายทั่วประเทศสหรัฐอเมริกาในวันที่ 15 กันยายน 2560 โดยพาราเมาต์ พิกเจอส์ และทำรายได้ทั่วโลก 44.5 ล้านดอลลาร์สหรัฐ สำหรับในประเทศไทยภาพยนตร์เรื่องนี้เข้าฉายในโรงภาพยนตร์ครั้งแรกเมื่อวันที่ 21 กันยายน 2560 โดยถูกจัดให้อยู่ในประเภทภาพยนตร์ที่เหมาะสมกับผู้มีอายุตั้งแต่สิบแปดปีขึ้นไป (น.18+) และมีการจำหน่ายในรูปแบบดีวีดีและบลูเรย์ในปี 2561 โดยบริษัทยูไนเต็ด โฮมเอ็นเตอร์เทนเมนต์ จำกัด
==ธีมของเรื่อง==
สำหรับภาพยนตร์เรื่องนี้ เจนนิเฟอร์ ลอว์เรนซ์ นักแสดงนำของเรื่องเคยให้สัมภาษณ์ว่า เนื้อหาของภาพยนตร์เป็นการอุปมาเชิงสัญลักษณ์ ถึงการที่โลกถูกทำลายและถูกกระทำให้เกิดความวิบัติ ซึ่งบทบาทของเธอที่รับบทเป็นภรรยาเปรียบเสมือนโลกที่ถูกกระทำให้เกิดความวินาศ, ฆาบิเอร์ บาร์เดม นักแสดงนำอีกคน รับบทเป็นสามีซึ่งเป็นนักเขียนบทกวีเป็นตัวแทนของพระเจ้า ส่วนบทบาทของมิเชลล์ ไฟฟ์เฟอร์ ต้องการจะสื่อถึงเอวา และบทบาทของเอ็ด แฮร์ริส สื่อถึงอาดัม ซึ่งมีลูกคือคาอินและอาเบล โดยเหตุการณ์ในเรื่องเป็นการอุปมาเหตุการณ์ในสวนเอเดนที่กล่าวไว้ในหนังสือปฐมกาล
สำหรับการอุปมาในเรื่อง สามีที่เป็นนักเขียนบทกวีแต่เดิมอยู่กับภรรยาเพียง 2 คนอย่างมีความสุข จนกระทั่งสามีรับชายหญิงคู่หนึ่งเข้ามาในบ้านด้วยความกรุณา ต่อมาลูกๆของชายหญิงคู่นั้นก็ได้ตามมาก่อความวุ่นวายขึ้นในบ้านและทำให้ภรรยาเจ้าของบ้านต้องทุกข์ระทมอย่างต่อเนื่อง โดยลูกชายคนโตได้ก่อเหตุฆาตกรรมน้องชายตนเองขึ้นในบ้านเพราะความอิจฉาริษยา เหตุการณ์ในภาพยนตร์ช่วงนี้เป็นการเปรียบถึงพระเจ้าที่แต่เดิมสร้างโลกขึ้นโดยยังไม่มีมนุษย์บนโลก จนกระทั่งพระเจ้าได้สร้างอาดัมและเอวาขึ้นมาเป็นมนุษย์คนแรกบนโลกและประทานให้อยู่ในสวนเอเดน โดยทั้ง 2 ได้ทำในสิ่งที่พระเจ้าห้าม และลูกๆของทั้งคู่คืออาเบลและคาอิน ได้ก่อเหตุฆาตกรรมขึ้นโดยคาอินพี่ชายคนโตได้ฆ่าอาเบลน้องชายตายด้วยความริษยา
ส่วนเหตุการณ์ในภาพยนตร์ช่วงที่ทารกซึ่งเป็นบุตรชายของนักเขียนบทกวีถูกคนที่หลั่งไหลเข้ามาในบ้านฆ่าตายอย่างทารุณ อุปมาถึงพระเยซูที่เป็นพระบุตรพระเป็นเจ้าถูกมนุษย์ฆ่าตายอย่างโหดเหี้ยม
==อ้างอิง==
ภาพยนตร์ที่ออกฉายในปี พ.ศ. 2560
ซิชเชอร์ไฮทซ์ดีนสท์

สำนักอำนวยความปลอดภัย (Sicherheitsdienst, ซิชเชอร์ไฮทซ์ดีนสท์) หรือชื่ออย่างเป็นทางการคือ สำนักอำนวยความปลอดภัยประจำไรชส์ฟือเรอร์-เอ็สเอ็ส (Sicherheitsdienst des Reichsführers-SS) หรือเรียกย่อ ๆ ว่า เอ็สเด (SD) เป็นหน่วยข่าวกรองของหน่วยชุทซ์ชตัฟเฟิลหรือเอ็สเอ็สและพรรคนาซีในนาซีเยอรมนี องค์กรนี้เป็นหน่วยข่าวกรองของพรรคนาซีแห่งแรกที่ถูกก่อตั้งขึ้นและได้ถือว่า เป็นองค์กรพี่น้องกับหน่วยตำรวจลับ เกสตาโพ ซึ่งถูกเอ็สเอ็สได้เข้าแทรกซึมอย่างหนักในช่วงภายหลังปี ค.ศ. 1934.ในช่วงระหว่างปี ค.ศ. 1933 และ 1939 หน่วยเอ็สเดได้รับการบริหารในฐานะเป็นสำนักงานหน่วยเอ็สเอ็สที่มีอิสระ,ต่อมาภายหลังได้ถูกโอนอำนาจไปยังสำนักความมั่นคงหลักไรช์ (RSHA) หนึ่งในเจ็ดทบวงหลักของเอ็สเอ็ส มีผู้อำนวยการคนแรกคือ ไรน์ฮาร์ท ไฮดริช ได้มีความตั้งใจจากหน่วยเอสดีเพื่อนำทุกคนที่อยู่ในเขตของจักรวรรดิไรซ์ที่สามภายใต้"การควบคุมดูแลอย่างต่อเนื่อง"
ภายหลังจากเยอรมนีพ่ายแพ้ในสงครามโลกครั้งที่สอง หน่วยเอ็สเดได้ถูกประกาศว่าเป็นองค์กรอาชญากรรมที่การพิจารณาคดีเนือร์นแบร์กพร้อมกับส่วนที่เหลือของสำนักความมั่นคงหลักไรช์ของไรน์ฮาร์ด (รวมทั้งหน่วยเกสตาโป) ทั้งสองหน่วยและสาขาของหน่วยเอ็สเอ็สในหมู่คณะ.ผู้สืบทอดตำแหน่งของรีนฮาร์ด,แอนสท์ คัลเทนบรุนเนอร์ได้ถูกตัดสินว่ามีความผิดฐานก่ออาชญากรรมสงครามและอาชญากรรมต่อมนุษยชาติที่การพิจารณาคดีเนือร์นแบร์ก,ถูกตัดสินโทษประหารชีวิตด้วยการแขวนคอในปี ค.ศ. 1946.
ชุทซ์ชตัฟเฟิล
ตำรวจของนาซีเยอรมนี
ไรน์ฮาร์ท ไฮดริช
อดีตหน่วยสืบราชการลับ
ระบบแพร่สัญญาณเทอร์เนอร์

ระบบแพร่สัญญาณเทอร์เนอร์ (Turner Broadcasting System) เป็นกลุ่มสื่อมวลชนอเมริกันซึ่งเป็นส่วนหนึ่งของไทม์วอร์เนอร์ และจัดการการรวบรวมเครือข่ายเคเบิลทีวี ที่ริเริ่มหรือได้มาโดย เท็ด เทอร์เนอร์ ก่อตั้งในปี ค.ศ. 1970 และรวมเข้ากับไทม์วอร์เนอร์ ในวันที่ 10 ตุลาคม ค.ศ. 1996 ซึ่งขณะนี้ก็ดำเนินการเป็นหน่วยกึ่งอิสระของ ไทม์วอร์เนอร์ ทรัพย์สินของบริษัท ประกอบด้วย ซีเอ็นเอ็น, เอชแอลเอ็น, ทีบีเอส, ทีเอ็นที, Turner Classic Movies, การ์ตูนเน็ตเวิร์ก, Adult Swim, บูมเมอแรง และTruTV มีสำนักงานใหญ่ตั้งอยู่ในศูนย์ CNN Center ในดาวน์ทาวน์ แอตแลนตา และเทอร์เนอร์ บรอดคาซติง ในเขตออกไปจาก เทควูดไดรฟ์ ใน มิดทาวน์ ,แอตแลนตา ซึ่งเป็นที่ตั้งของ Turner Studios
==อ้างอิง==
==แหล่งข้อมูลอื่น==
เทอร์เนอร์บรอดแคสทิงซิสทัม
บริษัทการแพร่สัญญาณในสหรัฐ
บริษัทการบันเทิงของสหรัฐ
บริษัทด้านสื่อของสหรัฐ
บริษัทนานาชาติที่มีสำนักงานใหญ่อยู่ที่สหรัฐอเมริกา
ไทม์วอร์เนอร์
ไทม์ (บริษัท)

ไทม์ (Time Inc.) เป็นกลุ่มบริษัทสื่อมวลชนข้ามชาติที่ก่อตั้งในวันที 28 พฤศจิกายน 1922 โดย Henry Luce และBriton Hadden และตั้งอยู่ที่New York City เขาเป็นเจ้าของและเผยแพร่นิตยสารมากกว่า 100 แบรนด์ ซึ่งมีชื่อเสียงโด่งดังมากที่สุดคือ ไทม์ ส่วนนิตยสารอื่น ๆ ได้แก่ Sports Illustrated, Travel + Leisure, Food & Wine, Fortune, People, InStyle, Life, Golf Magazine, Southern Living, Essence, Real Simple, และEntertainment Weekly นอกจากนี้ยังมีบริษัท ย่อยที่ดำเนินการร่วมกับนิตยสารในสหราชอาณาจักร Time Inc. UK ซึ่งรวมถึง What's on TV, NME, Country Life, และWallpaper Time Inc ยังร่วมดำเนินการเว็บไซต์และเกี่ยวกับดิจิทัลกว่า 60 แห่งรวมทั้ง MyRecipes, TheSnug, HelloGiggles, และMIMI
== อ้างอิง ==
== แหล่งข้อมูลอืน ==
Pathfinder (Time Inc. content portal) 
บริษัทในเครือของไทม์วอร์เนอร์
องค์การบริหารส่วนตำบลศรีบุญเรือง

องค์การบริหารส่วนตำบลศรีบุญเรือง อาจจะหมายถึง
องค์การบริหารส่วนตำบลศรีบุญเรือง อำเภอชนบท จังหวัดขอนแก่น
องค์การบริหารส่วนตำบลศรีบุญเรือง อำเภอศรีบุญเรือง จังหวัดหนองบัวลำภู
องค์การบริหารส่วนตำบลขามป้อม

องค์การบริหารส่วนตำบลขามป้อม อาจจะหมายถึง
องค์การบริหารส่วนตำบลขามป้อม อำเภอพระยืน จังหวัดขอนแก่น
องค์การบริหารส่วนตำบลขามป้อม อำเภอเปือยน้อย จังหวัดขอนแก่น
องค์การบริหารส่วนตำบลขามป้อม อำเภอสำโรง จังหวัดอุบลราชธานี
องค์การบริหารส่วนตำบลขามป้อม อำเภอวาปีปทุม จังหวัดมหาสารคาม